fe68c7be3b7dadb9181151d154a294f7
Τι είναι οι όζοι του θυρεοειδή;
endokrinologia.gr
2021.10
Όζοι είναι όγκοι που εμφανίζονται στον ιστό του θυρεοειδή και μπορεί να είναι συμπαγείς ή να περιέχουν υγρό. Είναι ένα πολύ συχνό εύρημα όταν κανείς κάνει υπέρηχο θυρεοειδή – πάνω από το μισό του παγκόσμιου πληθυσμού έχει όζους θυρεοειδή! Εμφανίζονται είτε μεμονωμένοι σε κάποιους από τους λοβούς του θυρεοειδή (μονήρης όζος) ή σε ομάδες και σε μεγάλο αριθμό διάσπαρτα στον αδένα (πολυοζόδης βογχοκήλη). Το μέγεθός τους μπορεί αν είναι από μερικά μόνο χιλιοστά μέχρι αρκετά εκατοστά. Οι όζοι γενικά μπορεί να αυξάνονται ή να μειώνονται τόσο σε μέγεθος όσο και σε αριθμό κατά τη διάρκεια της ζωής μας. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/thyreoeidis/ozoi-thyreoeidous/)
1bff016cad0cf43bc76839195c9d2cff
Ποια είναι τα συμπτώματα των όζων;
endokrinologia.gr
2021.10
Οι περισσότεροι όζοι, ειδικά όταν είναι μικροί σε μέγεθος, δεν προκαλούν συμπτώματα. Ανάλογα με το μέγεθος και την τοποθεσία των όζων μπορεί να είναι εμφανείς σαν εξόγκωμα ή πρήξιμο στον λαιμό. Σε κάποιες περιπτώσεις οι όζοι πιέζουν την τραχεία ή τον οισοφάγο και μπορεί να προκαλέσουν δυσκολίες με την αναπνοή ή την κατάποση αντίστοιχα. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/thyreoeidis/ozoi-thyreoeidous/)
8edc327c1f66c2fda7b3d51bdfdc2b0b
Μπορεί ένας όζος να είναι δείγμα καρκίνου του θυρεοειδή;
endokrinologia.gr
2021.10
Το βασικό ερώτημα που πρέπει να απαντηθεί από τον ενδοκρινολόγο όταν βρεθεί όζος θυρεοειδή είναι το αν ο όγκος είναι καλοήθης ή κακοήθης. Ευτυχώς, ο καρκίνος του θυρεοειδή είναι αρκετά σπάνιος και διεθνείς μελέτες έχουν αποδείξει ότι το μεγαλύτερο ποσοστό των όζων είναι καλοήθεις όγκοι. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/thyreoeidis/ozoi-thyreoeidous/)
4b5f1b0b8bf125d8dd4ceb2d2666aa60
Ποιες εξετάσεις χρειάζονται εάν έχω όζους θυρεοειδή;
endokrinologia.gr
2021.10
Οι εξετάσεις που χρειάζονται σε πρώτη φάση είναι μια εξέταση αίματος και ένας υπέρηχος θυρεοειδή. Η εξέταση αίματος γίνεται για να ελεγχθεί εάν οι όζοι λειτουργούν αυτόνομα και παράγουν ορμόνη θυρεοειδή. Ο υπέρηχος γίνεται για την ακριβή καταγραφή των όζων όσον αφορά την τοποθεσία τους μέσα στον αδένα, το μέγεθός τους, καθώς και την δομή τους και για το έλεγχο τυχών ύποπτων χαρακτηριστικών. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/thyreoeidis/ozoi-thyreoeidous/)
c081f298e0e309a0dc6c2e48d2a0a86b
Πως θεραπεύονται οι όζοι θυρεοειδή;
endokrinologia.gr
2021.10
Στις περισσότερες περιπτώσεις οι όζοι θυρεοειδή δεν χρειάζονται θεραπεία ειδικά όταν δεν προκαλούν συμπτώματα και είναι καλοήθεις. Ενώ παλαιότερα συνηθιζόταν η θεραπεία με μικρές δόσεις θυροξίνης με στόχο να περιοριστεί η αύξηση του μεγέθους των όζων, κλινικές μελέτες έχουν αποδείξει πως αυτό δεν έχει κάποιο άμεσο αποτέλεσμα και πως η θεραπεία με θυροξίνη απλά αυξάνει τις πιθανότητες επιπλοκών από υπερβολική δόση της ορμόνης. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/thyreoeidis/ozoi-thyreoeidous/)
7ef335915b62c28a20deae2faf28e353
Πως θεραπεύεται ο καρκίνος του θυρεοειδή;
endokrinologia.gr
2021.10
Στην περίπτωση που η βιοψία κάποιου όζου δείξει κακοήθεια τότε πρέπει να γίνει χειρουργική αφαίρεση του θυρεοειδή. Ανάλογα με την περίπτωση μπορεί να χρειαστεί και θεραπεία με ραδιενεργό ιώδιο. Μετά την αφαίρεση του θυρεοειδή χρειάζεται θεραπεία με θυροξίνη με συγκεκριμένους στόχους όσον αφορά την δόση και παρακολούθηση από ενδοκρινολόγο με εξειδίκευση στον καρκίνο του θυρεοειδή. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/thyreoeidis/ozoi-thyreoeidous/)